ᱡᱷᱟᱡᱽᱡᱟᱨ ᱦᱚᱱᱚᱛ

ᱡᱷᱟᱡᱽᱡᱟᱨ ᱦᱚᱱᱚᱛ ᱫᱚ ᱠᱚᱧᱮ ᱥᱤᱧᱚᱛ ᱨᱮ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱒᱒ ᱦᱚᱱᱚᱛ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾ ᱑᱕ ᱡᱩᱞᱟᱭ ᱑᱙᱙᱗ ᱨᱮ ᱨᱚᱦᱛᱟᱠ ᱦᱚᱱᱚᱛ ᱠᱷᱚᱱ ᱵᱟᱦᱨᱮ ᱟᱨ ᱡᱷᱟᱡᱽᱡᱟᱨ ᱨᱮ ᱟᱡᱟᱜ ᱦᱮᱰᱠᱩᱣᱟᱴᱚᱨ ᱥᱟᱶ, ᱱᱚᱣᱟ ᱫᱤᱞᱞᱤ ᱠᱷᱚᱱ ᱒᱙ ᱠᱤᱞᱚᱢᱤᱴᱚᱨ (᱑᱘ ᱢᱤᱞ) ᱥᱟᱺᱜᱤᱧᱟ ᱟᱨ ᱢᱤᱫ ᱞᱟᱹᱠᱛᱤᱭᱟᱱ ᱠᱟᱹᱨᱜᱟᱲ ᱛᱟᱞᱢᱟ ᱞᱮᱠᱟᱛᱮ ᱩᱛᱷᱱᱟᱹᱣ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱵᱟᱦᱟᱫᱩᱨ ᱟᱨ ᱵᱟᱫᱽᱞᱚ ᱟᱨ ᱵᱮᱨᱤ ᱢᱮᱱᱟᱜᱼᱟ ᱾ ᱵᱟᱦᱟᱫᱩᱨᱜᱟᱲ ᱦᱚᱱᱚᱛ ᱟᱨ ᱯᱚᱱᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱢᱮᱱᱟᱜᱼᱟ ᱾ ᱵᱟᱦᱟᱫᱩᱨ ᱫᱚ 'ᱫᱟ ᱥᱤᱴᱤ ᱳᱯᱷ ᱰᱮᱥᱴᱤᱱᱤ' ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱵᱮᱨᱤ ᱢᱚᱬᱮᱜᱮᱞ ᱥᱟᱞ ᱢᱟᱲᱟᱝ ᱢᱤᱫ ᱟᱹᱛᱩ ᱦᱩᱭᱩᱜ ᱠᱟᱱᱟ ᱛᱟᱦᱮᱸᱫ ᱾

ᱱᱚᱣᱟ ᱦᱚᱱᱚᱛ ᱫᱚ ᱑,᱘᱓᱔ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱐᱘ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱒᱐᱐᱑ ᱫᱷᱟᱹᱵᱤᱡ ᱱᱩᱠᱩ ᱦᱚᱲ ᱮᱞ ᱫᱚ ᱗᱐᱙,᱐᱐᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱫᱚ ᱓᱓᱐᱐ ᱠᱷᱚᱱ ᱰᱮᱦᱮᱨ ᱠᱟᱹᱨᱜᱟᱲ ᱥᱟᱶ ᱵᱟᱨᱭᱟ ᱠᱟᱹᱨᱜᱟᱲ ᱴᱚᱴᱷᱟ ᱢᱮᱱᱟᱜᱼᱟ ᱾ ᱵᱩᱱᱤᱭᱟᱹᱫᱤ ᱠᱟᱹᱨᱜᱟᱲ ᱥᱤᱨᱮᱢᱤᱠ, ᱠᱟᱺᱪ, ᱨᱚᱥᱟᱭᱚᱱ, ᱤᱱᱡᱤᱱᱤᱭᱟᱨᱤᱝ, ᱤᱞᱮᱠᱴᱨᱤᱠᱟᱞ ᱟᱨ ᱤᱞᱮᱠᱴᱨᱚᱱᱤᱠᱥ ᱢᱮᱱᱟᱜᱼᱟ ᱾ ᱵᱟᱦᱟᱫᱩᱨ ᱦᱚᱱᱚᱛ ᱨᱮᱱᱟᱜ ᱢᱩᱬ ᱠᱟᱹᱨᱜᱟᱲ ᱴᱚᱴᱷᱟ ᱢᱮᱱᱟᱜᱼᱟ ᱚᱱᱰᱮ ᱒᱘᱐᱐ ᱠᱷᱚᱱ ᱰᱮᱦᱮᱨ ᱛᱟᱞᱟᱢᱟᱞᱟ ᱥᱟᱭᱤᱡᱽ ᱨᱮᱱᱟᱜ ᱠᱟᱹᱨᱜᱟᱲ ᱟᱨ ᱒᱐᱐ ᱢᱟᱨᱟᱝ ᱱᱟᱯ ᱟᱜ ᱠᱟᱹᱨᱜᱟᱲ ᱢᱮᱱᱟᱜᱼᱟ ᱾ ᱠᱟᱹᱣᱰᱤ ᱨᱮᱱᱟᱜ ᱜᱩᱴ ᱯᱩᱸᱡᱤ ᱞᱟᱜᱟᱣ ᱨᱮᱱᱟᱜ ᱨᱮᱯᱨᱤᱡᱮᱱᱴᱮᱥᱚᱱ ᱠᱚᱨᱟᱣ ᱓᱓᱐᱐ ᱭᱩᱱᱤᱴᱥ (units) ᱢᱮᱱᱟᱜᱼᱟ ᱾ ᱔᱐᱐᱐᱐ ᱢᱤᱞᱤᱭᱚᱱ ᱾ ᱱᱚᱸᱰᱮ ᱱᱟᱜ ᱪᱟᱥ ᱟᱜ ᱢᱩᱬ ᱡᱚ ᱫᱚ ᱦᱩᱲᱩ, ᱜᱩᱦᱩᱢ ᱟᱨ ᱮᱸᱠ ᱢᱮᱱᱟᱜᱼᱟ ᱾ ᱜᱩᱴ ᱤᱨᱤᱜᱮᱴ (Irrigated) ᱪᱟᱥ ᱚᱛ ᱴᱚᱴᱷᱟ ᱫᱚ ᱖᱗᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱒᱖᱐ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱷᱟᱡᱽᱡᱟᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱙᱕᱘,᱔᱐᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱯᱷᱤᱡᱤ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱢᱚᱸᱴᱟᱱᱟ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱔᱕᱖ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱢᱩᱫᱽ ᱨᱮ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱕᱒᱒ ᱛᱟᱦᱮᱸ ᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱓᱕᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱫᱚ ᱘.᱗᱓% ᱛᱟᱦᱮᱸ ᱠᱟᱱᱟ ᱾ ᱡᱷᱟᱡᱽᱡᱟᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱗᱘᱒ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱐.᱘% ᱢᱮᱱᱟᱜᱼᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱘.᱙᱔% ᱦᱚᱲ ᱫᱚ ᱦᱤᱱᱫᱤ ᱟᱨ ᱐.᱔᱐% ᱯᱚᱧᱡᱟᱵᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾2011 Census of India, Population By Mother Tongue

ᱦᱚᱱᱚᱛ ᱨᱮ ᱡᱟᱴ ᱟᱨ ᱭᱟᱫᱚᱵᱽ ᱢᱩᱬ ᱡᱟᱹᱛᱤ ᱢᱮᱱᱟᱜ ᱠᱚᱣᱟ ᱾ ᱦᱚᱲ ᱞᱮᱠᱷᱟ ᱡᱚᱠᱷᱟ ᱒᱐᱑᱑ ᱨᱮᱱᱟᱜ ᱞᱮᱠᱟᱛᱮ ᱡᱷᱟᱡᱽᱡᱟᱨ ᱥᱚᱦᱚᱨ ᱨᱤᱱ ᱔᱘᱔᱒᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱵᱮᱨᱤ ᱨᱤᱱ ᱑᱕᱙᱓᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱟᱨ ᱦᱚᱱᱚᱛ ᱵᱟᱦᱟᱫᱩᱨᱜᱟᱲ ᱨᱮᱱᱟᱜ ᱢᱩᱬ ᱥᱚᱦᱚᱨ ᱑᱗᱐,᱗᱖᱗ ᱦᱚᱲ ᱢᱮᱱᱟᱜ ᱠᱚᱣᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 
 Official website


ᱛᱷᱚᱠ:ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ